Vrae nadat brand ‘spring’ | Netwerk24
Vrae nadat brand ‘spring’
’n Brand wat langer as ’n week by die Worcester-asgate smeul, het Dinsdag na die aangrensende stortingsterrein gespring. Die aanvanklike brand het Vrydag 6 Desember reeds begin. Raadslid Nik Wullschleger (BO) het sy kommer in ’n brief aan die Breedevallei-munisipaliteit uitgespreek oor die moontlike gesondheidsgevaar wat die brand vir inwoners in nabygeleë buurte inhou. Hy het ook gevra watter maatreëls ingestel is om hierdie tweede brand te verhoed. Die BVM het gesê die brand is in hierdie stadium ’n groot bron van kommer. Jaco Steyn, die BVM se direkteur van tegniese dienste, sê: “Ons is as gevolg van die huidige situasie op die stortingsterrein en die sterk noordwestewind van mening dat die brand Dinsdag 17 Desember 2019 omstreeks 13:00 by die vanggebied ontstaan het. Laasgenoemde is onder beheer en hopelik sal die huidige reën die brande blus.” Foto: Tamsyn Jantjies